ROMÂNIA

JUDEŢUL SUCEAVA

MUNICIPIUL CÂMPULUNG MOLDOVENESC
CONSILIUL LOCAL

REFERAT DE APROBARE
la proiectul de hotărâre

privind aprobarea finalizării și închiderii proiectului ”PNRR: Împădurirea trupurilor de pajiște permanentă, pășunea Botușul Mare, proprietate a Municipiului Câmpulung Moldovenesc situate pe raza unității administrativ teritoriale Cârlibaba, județul Suceava” cod proiect PN5174667023969 finanțat în cadrul, Programului Național de Redresare și Reziliență prin apelul nr. PNRR/2022/C2/I.1.A,  a indicatorilor tehnico-economici finali precum și asigurarea sustenabilității investiției

Inițiez prezentul proiect de hotărâre cu următoarele argumente:

La data de 29.08.2024 a fost adoptată Hotărârea Consiliului Local al Municipiului Câmpulung Moldovenesc nr 106 privind aprobarea proiectului ”Împădurirea trupurilor de pajiște permanentă, pășunea Botușul Mare, proprietate a Municipiului Câmpulung Moldovenesc situate pe raza unității administrativ teritoriale Cârlibaba, județul Suceava” în cadrul Programului Național de Redresare și Reziliență/2022/C2/I.1.A, Componenta 2: Păduri și protecția biodiversității; Investiția 1. Campania națională de împădurire și reîmpădurire, inclusiv păduri urbane; Schema de ajutor de stat Subvenția I.1.A “Sprijin pentru investiții în noi suprafețe ocupate de păduri”;
Pentru suprafața de 51,20 ha a fost întocmit proiectul tehnic, în conformitate cu ghidul specific, de către firma de specialitate mai sus amintită și a fost depus la Garda Forestiera Suceava de unde am obținut Avizul tehnico-economic nr. 1566 din 22.01.2025.

La data de 14 februarie 2025 a fost adoptată Hotărârea Consiliului Local al Municipiului Câmpulung Moldovenesc nr 15 privind aprobarea indicatorilor tehnico-economici pentru obiectivul” Împădurirea trupurilor de pajiște permanentă, pășunea Botușul Mare, proprietate a Municipiului Câmpulung Moldovenesc situate pe raza unității administrativ teritoriale Cârlibaba, județul Suceava” în cadrul Programului Național de Redresare și Reziliență/2022/C2/I.1.A, Componenta 2: Păduri și protecția biodiversității; Investiția 1. Campania națională de împădurire și reîmpădurire, inclusiv păduri urbane; Schema de ajutor de stat Subvenția I.1.A “Sprijin pentru investiții în noi suprafețe ocupate de păduri”;
La data de 12 martie 2025 a fost semnat contractul de finanțare nr. PN 5174667023969 pentru proiectul  ”Împădurirea trupurilor de pajiște permanentă, pășunea Botușul Mare, proprietate a Municipiului Câmpulung Moldovenesc situate pe raza unității administrativ teritoriale Cârlibaba, județul Suceava”, Cod proiect PN 5174667023969, finanțat prin Planul Național de Redresare și Reziliență, Apel nr. PNRR/2022/C2/I.1.A ce are ca obiect realizarea proiectului tehnic; instalarea plantației, amplasarea împrejmuirii plantației și executarea lucrărilor de întreținere plantației pentru anul I.

La data de 18 iulie 2025 a fost semnat contractul de lucrări numărul 23237 și pentru valorile din contract la data respectivă, cota standard care se aplică asupra bazei de impozitare pentru operațiunile impozabile care nu sunt scutite de taxă sau care nu sunt supuse cotei reduse, era de 19%.
Conform prevederilor art. II pct. 42 din Legea nr. 141/2025 privind unele măsuri fiscal-bugetare a fost modificat art. 291 alin. (1) din Legea nr. 227/2015 privind Codul fiscal și cota standard care se aplică asupra bazei de impozitare pentru operațiunile impozabile care nu sunt scutite de taxă sau care nu sunt supuse cotei reduse este de 21%.
Pentru a actualiza indicatorii economici cu noua cotă de TVA la data de 27.11.2025 a fost adoptată Hotărârea Consiliului Local nr. 152 pentru modificarea anexei la Hotărârea  Consiliului Local nr. 15/14.02.2025 privind aprobarea indicatorilor tehnico-economici pentru obiectivul ”Împădurirea trupurilor de pajiște permanentă, pășunea Botușul Mare, proprietate a Municipiului Câmpulung Moldovenesc situate pe raza unității administrativ teritoriale Cârlibaba, județul Suceava” în cadrul, Programului Național de Redresare și Reziliență/2022/C2/I.1.A, Componenta 2: Păduri și protecția biodiversității Investiția 1. Campania națională de împădurire și reîmpădurire, inclusiv păduri urbane Schema de ajutor de stat Subvenția I.1.A “Sprijin pentru investiții în noi suprafețe ocupate de păduri”;
În toamna anului 2025 au fost realizate lucrările de instalare a plantației și amplasare a împrejmuirii acesteia după care a fost efectuat controlul Gărzii Forestiere Suceava în teren.

      Urmare a controlului a fost emis Raportul de verificare privind lucrările efectuate de instalare a plantației și amplasarea împrejmuirii nr 4955 din 27.02.2026 emis de Garda Forestieră Suceava.

      Din cele 51,20 ha propuse pentru plantat în cadrul contractului de finanțare 2,0935 ha s-au împădurit prin regenerare naturală cu specia molid iar diferența 49,1065 ha a fost plantată de operatorul contractat în acest sens; 
      Tot Garda forestieră Suceava a emis fișa de calcul al valorilor costurilor standard schema de ajutor de stat “Sprijin pentru investiții în noi suprafețe ocupate de păduri” din PNRR nr. 4956 din 27.02.2026 prin care a dispus acordarea sumei de 1.623.752,53 lei ce reprezintă plata pentru realizarea proiectului tehnic și instalarea plantației pentru suprafața de 49,1065 ha și amplasare  împrejmuirii pentru întreg perimetrul propus inițial. Valoarea  neeligibilă suportată din bugetul local este  20.586,77 lei (reprezintă o parte din diferența de cotă de TVA de la 19% la 21%). Diferența până la valoarea finală a proiectului  de 1.900.929,97  lei cu TVA este reprezentată de valoarea lucrărilor de întreținere a plantației anul I pentru suprafața de 49,1065 ha care a fost plantată.
      Pentru lucrările de întreținere anul I există următoarele documente de recepție a lucrărilor:
-  Procesul – Verbal de recepție parțială a lucrărilor de întreținere Anul I nr. 18534 din 25.05.2026;

-   Procesul – Verbal de recepție parțială faza a doua a lucrărilor de întreținere Anul I nr. 27381 din 07.08.2026;
-   Procesul – Verbal de recepție finală după faza a treia a lucrărilor de întreținere Anul I nr. 35944 din 20.10.2026;

Pentru lucrările recepționate de întreținere a plantației anul I se va efectua plata în iarna/primăvara anului 2027, după ce Municipiul Câmpulung Moldovenesc va primi sumele aferente acestor categorii de lucrări de la finanțator.
Conform adresei numărul 86539 din 20.10.2026 emise de Ministerul Mediului, Apelor și Pădurilor, prin Direcția Generală Planul Național de Redresare și Reziliență este necesară adoptarea prezentului proiect de hotărâre pentru a asigura o evidență unitară, completă și verificabilă a rezultatelor obținute în etapa de finalizare a implementării Planului Național de Redresare și Reziliență (PNRR).
       Cu aceste argumente supun Consiliului Local spre dezbatere şi aprobare  prezentul proiect de hotărâre.

PRIMAR,
Negură Mihăiţă
